CELEX: 62012TN0494
Language: el
Date: 2012-11-14 00:00:00
Title: Υπόθεση T-494/12: Προσφυγή της 14ης Νοεμβρίου 2012 — Biscuits Poult κατά ΓΕΕΑ — Banketbakkerij Merba (Μπισκότα)

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/56
            
         Προσφυγή της 14ης Νοεμβρίου 2012 — Biscuits Poult κατά ΓΕΕΑ — Banketbakkerij Merba (Μπισκότα)
   (Υπόθεση T-494/12)
   2013/C 26/114
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Biscuits Poult (Montauban, Γαλλία) (εκπρόσωπος: C. Chapoullié, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Banketbakkerij Merba BV (Oosterhout, Κάτω Χώρες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει ή, τουλάχιστον, να μεταρρυθμίσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 2ας Αυγούστου 2012 στην υπόθεση R 914/2011-3·
            
         
               —
            
            
               να επικυρώσει την απόφαση την οποία εξέδωσε το τμήμα ακυρώσεως και με την οποία αναγνωρίσθηκε το κύρος του υποδείγματος αριθ. 001114292-0001·
            
         
               —
            
            
               να απορρίψει την αίτηση κηρύξεως της ακυρότητας, η οποία καταχωρίσθηκε υπό στοιχεία ICD 000007120· και
            
         
               —
            
            
               να καταδικάσει την εταιρία Banketbakkerij Merba BV στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό υπόδειγμα του οποίου ζητείται να κηρυχθεί η ακυρότητα: Το υπόδειγμα ενός μπισκότου με γέμιση που λιώνει στο στόμα, για μπισκότα της κλάσεως 01-01 — Κοινοτικό υπόδειγμα αριθ. 001114292-0001
   
      Δικαιούχος του κοινοτικού υποδείγματος: Η προσφεύγουσα
   
      Αιτούσα την κήρυξη της ακυρότητας του κοινοτικού υποδείγματος: Η εταιρία Banketbakkerij Merba BV
   
      Αιτιολογία της αιτήσεως κηρύξεως της ακυρότητας: Παράβαση των άρθρων 4 έως 9 του κανονισμού 6/2002
   
      Απόφαση του τμήματος ακυρώσεως: Η αίτηση κηρύξεως της ακυρότητας απορρίφθηκε
   
      Απόφαση του τμήματος προσφυγών: Η προσφυγή έγινε δεκτή και κηρύχθηκε η ακυρότητα του κοινοτικού υποδείγματος
   
      Προβαλλόμενοι λόγοι: Παράβαση του άρθρου 4, παράγραφος 2, και του άρθρου 6 του κανονισμού 6/2002